als_Latn dik_Latn sag_Latn
Dita e nesërme do të karakterizohet nga kushte të qëndrueshme atmosferike, për pasojë zonat e ulëta dhe bregdetare do të dominohen nga moti i kthjellët dhe temperatura të larta ndërsa me kthjellime dhe vranësira të lehta do të paraqiten zonat malore përgjatë kufirit lindor.
Pjesa e dytë e ditës do të sjellë zhvillim të vranësirave në zonat verilindore- juglindore duke rrezikuar rrebeshe shiu afat-shkurtër ndërsa me kthjellime dhe vranësira kalimtare do të mbetet pjesa tjetër e vendit. Ky stabilitet i atmosferës do të na shoqërojë gjatë natës.
Sipas MeteoAlb, temperaturat e ajrit do të pësojnë serish rritje në të dy vlerat ekstremale të ditës duke bërë që termometri të arrije deri në 36 gradë celsius. Era do të fryjë lehtë dhe mesatare me shpejtësi 28 km/h nga drejtimi permanent Jugor, kjo do të bëjë që në det të gjenerohet dallgëzim i ulët.
Europa
Zhvillimi i një qendre të fuqishme ciklonare në verilindje të Europës do të bëjë që vranësirat dhe shirat të karakterizojnë kushtet e motit për Europën verilindore si edhe gadishullin skandinav. Shira më të dendur do të bien në Finlandë dhe Poloni duke rrezikuar në disa zona përmbytje.
Po ashtu, disa vende të Ballkanit do të kenë rrebeshe shiu afat-shkurtër. Përsa i përket pjesës më të madhe të Europës do të jetë nën dominimin e motit të kthjellët dhe temperaturave të larta ku në gadishullin Iberik do të arrijnë deri në 39 grade C. /b.l/noa.al/
als_Latn als_Latn als_Latn por_Latn als_Latn als_Latn